text: Fri bane igen efter trafikuheld på motorvej E45
  13 september 2016 kl. 11.25
  En lastbil kørte tirsdag eftermiddag op bag i en personbil. Det betød at der var trafikale problemer på E45 i sydgående retning ved Christiansfeld.
  Et færdselsuheld kort efter klokken 13 gav tirsdag trafikale problemer på motorvej E45.
  Vagtchefen ved Syd- og Sønderjyllands Politi opfordrede bilisterne til at køre af ved afkørsel 66 i sydgående retning.
  Først var kun et spor fortsat farbart, men omkring kvart i to var der igen fri bane.
  Ingen er kommet til skade, oplyser vagtchefen til TV SYD.
  
  